In Dei nomine, placuit atque convenit inter venerabilem Giraldum, episcopum Sancte Matiscensis ecclesie, necnon et ab alia parte Fredenandum presbiterum, ambis illorum partibus aptificantibus, convenit ut vineas inter se commutare deberent, quod ita fecerunt. Inprimis donat atque commutat Geraldus episcopus de suo beneficio, ex ratione Sancti Vincentii, qui est in pago Lugdunense, in agro Baiodacense, in villa Lipiaco. Terminatur a mane via publica, a medio die terra Sancti Martini, a sero terra Sancti Petri, a circio via publica; habet in longo perticas XII, de lato in uno fronte perticas V, in alio fronte perticas IIII. Infra istas terminationes et perticationes donat atque commutat domnus Geraldus episcopus, pro hoc quod ad supradictam casam Dei suisque auctoribus, Fredenando presbitero jure proprietario perhabendi ad integrum. E contra donat in compensatione hujus rei meriti atque commutat Fredenandus presbiter vineam que est in Crotel, in pago Lugdunense, in agro Turniaco. Terminatur a mane de ipsa hereditate, a medio die via publica, a sero et a circio de ipsa hereditate; habet in longo perticas XIIII et in quisquo fronte perticas VIII. Infra istas terminationes et perticationes, donat atque commutat (Fredenandus) per rem sibi superius nominatam acceptam partibus Geraldo episcopo, ad ipsam casam Dei Sancti Vincentii (suis)que auctoribus, perpetuis temporibus habendam. Nec tamen firmitate interposita ah hac die et deinceps hoc quod unusquisque accepit habeat, et faciat unusquisque de sua parte quod voluerit. S. Geraldi episcopi. S. Bernardi. S. Adalberti. S. Leotardi. S. Ardradi. Hactum est hoc regnante Karolo rege.